《送何水部蒙出牧袁州》
宋代·戚维

又领亲民任，星车别紫微。
隼旟新命重，鹤发故人稀。
云树看如画，风帆去似飞。
乡中诸父老，荣羡锦衣归。

作者简介：宋州楚丘人，字仲本。戚同文长子。少以文行知名。举进士。建隆二年以屯田员外郎为曹王府翊善。真宗景德二年，以迂懦循默，不能规戒罢。曾为随州书记，累官职方郎中、太常少卿。致仕卒，年八十一。